Ризвановс яздарца, байначу беттан 26-чохь Шахлар цIе йолчу изоляторан белхахочо маж дIаяшар тIедожийнера цунна. Низамашкахь цIано латто езаш ю ас, цуьнан барам ас ларбеш бу, ткъа хIора кIиранчохь маж яшар низамаша тIедиллина дац аьлла, жоп делира ас цунна- билгалдоккху Ризвановс. Цул тIаьхьа шен куьйгашна гIоьмаш а тоьхна, Гамлет цIе йолчу белхахочуьнга нуьцкъаша шен маж яшийтира Шахлара аьлла, яздо лаьцначо. 